CELEX: 32019R0985
Language: lt
Date: 2019-06-17 00:00:00
Title: 2019 m. birželio 17 d. Tarybos reglamentas (ES) 2019/985, kuriuo panaikinamas Reglamentas (ES) 2018/1001 dėl ribojamųjų priemonių atsižvelgiant į padėtį Maldyvų Respublikoje

18.6.2019   
               
               
                  LT
               
               
                  Europos Sąjungos oficialusis leidinys
               
               
                  L 160/1
               
            
         TARYBOS REGLAMENTAS (ES) 2019/985
         2019 m. birželio 17 d.
         kuriuo panaikinamas Reglamentas (ES) 2018/1001 dėl ribojamųjų priemonių atsižvelgiant į padėtį Maldyvų Respublikoje
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 215 straipsnį,
         atsižvelgdama į 2019 m. birželio 17 d. Tarybos sprendimą (BUSP) 2019/993, kuriuos panaikinamas Sprendimas (BUSP) 2018/1006 dėl ribojamųjų priemonių atsižvelgiant į padėtį Maldyvų Respublikoje (1),
         atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
         kadangi:
         
                     (1)
                  
                  
                     2018 m. liepos 16 d. Taryba priėmė Sprendimą (BUSP) 2018/1006 (2) dėl ribojamųjų priemonių atsižvelgiant į padėtį Maldyvų Respublikoje. Tuo sprendimu, be kita ko, numatytas tam tikrų asmenų, subjektų arba organizacijų, atsakingų už kenkimą teisinei valstybei arba trukdymą priimti įtraukų politinį sprendimą Maldyvų Respublikoje, taip pat asmenų ir subjektų, atsakingų už didelius žmogaus teisių pažeidimus Maldyvų Respublikoje, lėšų bei ekonominių išteklių įšaldymas;
                  
               
                     (2)
                  
                  
                     Tarybos reglamentu (ES) 2018/1001 (3) įgyvendinamos Sprendime (BUSP) 2018/1006 numatytos priemonės;
                  
               
                     (3)
                  
                  
                     2019 m. birželio 17 d. Taryba priėmė Sprendimą (BUSP) 2019/993, kuriuo panaikinamas Sprendimas (BUSP) 2018/1006;
                  
               
                     (4)
                  
                  
                     šios priemonės patenka į Sutarties taikymo sritį ir todėl, visų pirma siekiant užtikrinti, kad visose valstybėse narėse jos būtų taikomos vienodai, būtina imtis reguliavimo veiksmų Sąjungos lygmeniu;
                  
               
                     (5)
                  
                  
                     todėl Reglamentas (ES) 2018/1001 turėtų būti atitinkamai panaikintas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamentas (ES) 2018/1001 panaikinamas.
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Liuksemburge 2019 m. birželio 17 d.
            
               
                  Tarybos vardu
               
               
                  Pirmininkė
               
               F. MOGHERINI
            
         
         
            (1)  Žr. šio Oficialiojo leidinio p. 25.
         
            (2)  2018 m. liepos 16 d. Tarybos sprendimas 2018/1006 dėl ribojamųjų priemonių atsižvelgiant į padėtį Maldyvų Respublikoje (OL L 180, 2018 7 17, p. 24).
         
            (3)  2018 m. liepos 16 d. Tarybos reglamentas (ES) 2018/1001 dėl ribojamųjų priemonių atsižvelgiant į padėtį Maldyvų Respublikoje (OL L 180, 2018 7 17, p. 1).